Rage (román)

Rage (pracovný názov románu  bol Getting It On) je prvý román Stephena Kinga publikovaný pod pseudonymom Richard Bachman,  vydaný v roku 1977. Román bol v roku 1985 vydaný ako súčasť antológie The Bachman Books.

Obsah

Charlie Decker, študent strednej Maineskej školy, je zavolaný na stretnutiu s jej riaditeľom kvôli incidentu, pri ktorom Charlie napadol učiteľa chémie montážnym kľúčom. Z neznámych dôvodov (pravdepodobne trauma z detstva a opitého otca a jeho kamarátov) pri stretnutí s riaditeľom školy, Charlie adresuje sériu urážlivých poznámok na jeho osobu, čo vedie k jeho vylúčeniu a presupu na inú školu. Charlie vyletí z kancelárie riaditeľa a vyberie pištoľ zo školskej skrinky, pričom ju nabije a odistí. V skrinke založí z učebníc a zošitov požiar. Následne sa vráti do svojej triedy a smrteľne postrelí jediným výstrelom učiteľku matematiky. Dym z požiaru spustí alarm, ale Charlie donúti spolužiakov zostať v triede, demonštrujúc svoju prevahu tým, že zabije ďalšieho učiteľa, ktorý sa snaží zistiť, čo sa stalo. Počas evakuácie ostatných študentov a učiteľov zo školy, dorazia na miesto činu polícia a médiá.

V nasledujúcich štyroch hodinách sa Charlie zahráva s rôznymi autoritami, ktorí sa s ním snažia vyjednávať, vrátane riaditeľa, školského psychológa, aj miestneho policajného šéfa. Charlie im dáva určité príkazy, pričom sa vyhráža zabitím študentov v prípade, že ich nesplnia. Charlie sa priznáva svojím rukojemníkom, že nevie, čo ho prinútilo spáchať jeho doterajšie skutky, ale verí v to, že ho budú ľutovať, keď sa všetko skončí. Postupne sa jeho spolužiaci začínajú s ním stotožňovať, čo mimovoľne vytvorí z ich triedy akúsi psychoterapeutickú skupinu, čoho výsledkom je, že si spolužiaci medzi sebou navzájom vravia svoje trápne tajomstvá týkajúcich sa ich samých, ako aj ostatných, o ktorých nikdy predtým nikomu nepovedali.

Celý príbeh je poprepájaný Charlieho rozprávaním o jeho spomienkach na nešťastné detstvo, najmä o jeho búrlivom vzťahu s jeho hrubým otcom. Za povšimnutie v deji stojí násilný incident medzi dvomi študentkami, vyvolaní rozprávaním o ich tajomstvách.

Zásahovému SWAT tímu sa podarí zasiahnuť Charlieho do hrude, avšak Charlie prežije, pretože guľka sa odrazí od visacieho zámku z jeho školskej skrinky, ktorý si predtým dal do vrecka košele.

Charlie nakoniec prichádza k poznaniu, že len jeden študent je v skupine naozaj držaný proti svojej vôli: je ním „veľký“ Ted Jones, ktorý naďalej skrýva vlastné tajomstvá. Ted si uvedomí, že ho Charlie odhalil a snaží sa uniknúť z triedy, ale ostatní študenti ho brutálne napadnú a dobijú tak, že upadne do katatonického stavu. O 13:00 Charlie prepustí študentov. Keď policajný šéf vstúpi do triedy, strieľa na teraz už neozbrojeného Charlieho, keď sa pokúsi o samovraždu. Charlie streľbu prežije a je zbavený viny z činov, ktorých sa dopustil; bol uznaný duševne chorým. Je prevezený do psychiatrickej liečebne v meste Augusta, kde zotrváva, až pokým neprestane byť hrozbou pre spoločnosť. Príbeh končí Charlieho odkazom čitateľom: "Teraz musím vypnúť svetlá. Dobrú noc. "

Zaujímavosti

King sa pod vplyvom strelieb na amerických stredných školách (1988 San Gabriel High School a 1989 Jackson County High School) rozhodol, že kniha už znovu nebude vydaná v Spojených štátoch; jedinou výnimkou je zbierka The Bachman Books, tá však vyšla už v roku 1985. Zvyšné romány, ktoré sa objavili v tejto kompilácii (Long Walk, Roadwork, a Running Man) sú teraz v USA vydávané ako samostatné knihy. Román Rage bol nejaký čas po stiahnutí z edičných plánov v USA ešte k dispozícii v Spojenom kráľovstve a ďalších krajinách v zbierke The Bachman Books, ale už tomu tak nie je. Nové vydania The Bachman Books nezahŕňajú román Rage. Román však možno stále nájsť v mnohých knižniciach.

Takzvanou poslednou kvapkou, ktorá viedla Kinga, aby spolu s vydavateľom vyradili knihu z edičných plánov bola udalosť z decembra 1996. Michael Carneal zastrelil troch svojich spolužiakov počas modlitebného stretnutia vo West Paduch. V jeho školskej skrinke bol nájdený výtlačok knihy zo súhrnej zbierky raných noviel vydaných pod pseudonymom.

V poznámke pod čiarou v predhovore k románu Blaze (z 30. januára 2007) King napísal o románe Rage: "Už sa nebude tlačiť a je to tak správne."

V príhovore na konferencii usporiadanej Vermontskou knižnicou, King objasnil sociologické a kultúrne otázky obklopujúce román Rage, ktoré sám položil v rámci širšieho kontextu zamerania Spojených štátov na násilie, pretože sa nedá poprieť zjavné napojenie románu na streľby na amerických stredných školách. "Incident spáchaný Carnaelom bol na mňa príliš. Spýtal som vydavateľa, či by bolo možné tú zatratenú knihu vyňať z edičných plánov. Zhodli sme sa na tom."King, Stephen: "Stephen King's Keynote Address, Vermont Library Conference" , VEMA Annual Meeting, May 26, 1999. King pokračoval v opise svojho názor na túto tému, kde priznal úlohu kultúrnych a umeleckých produktov, akým je aj román Rage. Tieto hrajú v ovplyvňovaní jednotlivca, najmä problémovej mládeže značnú úlohu. Zároveň vyhlásil, že umelci a spisovatelia nemôžu poprieť možnosť čerpať námety z ich vlastnej kultúry, ktorá je presiaknutá násilím, v ich práci.

Pokračoval popisom, že inšpiráciou pre príbehy, ako je Rage, bola jeho vlastná frustráciu a bolesť, ktorú prežíval ako študent strednej školy.

Pre  článok o spisoch  napísaných univerzitným vrahom Seung-Hui Choom (masaker na štátnej polytechnickej univerzite vo Virgínii) uverejnenom v  časopise „Entertainment Weekly“ King povedal: "V tomto citlivom období by určite moja vlastná vysoká škola vztýčila červené vlajky  proti — vrátane poviedky 'Cain Rose Up' a románu Rage – a som si istý, že niekto by ma vyhlásil za duševne chorého (pretože King je autorom knihy, ktorá inšpirovala k zabíjaniu)."

 Pozri aj 
Cain Rose Up

 Referencie 

Externé odkazy 
Stephen King's Keynote Address 
Character list and description of Rage 
Bookpoi  - Identification characteristics for first edition copies of Rage by Richard Bachman (Stephen King).

 Bibliografia 



Kategória:Knihy Stephena Kinga
Kategória:Knihy z 1977